ราชธานีฯชิ่งรื้อแผนให้กู้หนีรถคันแรก
ราชธานีลิสซิ่ง ไม่สะเทือน รถคันแรกไม่ทำค่ารถเสื่อม เน้นปล่อยกู้รถขนาดใหญ่แทน
4 ม.ค. 2556

ราชธานีลิสซิ่ง ไม่สะเทือน รถคันแรกไม่ทำค่ารถเสื่อม เน้นปล่อยกู้รถขนาดใหญ่แทน
นายโกวิท รุ่งวัฒนโสภณ กรรมการผู้จัดการ บริษัท ราชธานีลิสซิ่ง เปิดเผยว่า โครงการรถคันแรกที่มีจำนวนออกมามากในขณะนี้ ไม่ได้ส่งผลกระทบต่อรถมือสองที่บริษัทได้ปล่อยสินเชื่อออกไปมีมูลค่าเสื่อม ลดลงแต่อย่างใด เนื่องจากในช่วง 12 ปีที่ผ่านมา บริษัทได้ปรับแผนโดยเลิกปล่อยสินเชื่อรถยนต์ที่มีมูลค่าต่ำกว่า 5 แสนบาท ซึ่งมีมูลค่าและเป็นกลุ่มเดียวกับรถคันแรก
“รถเก๋งมือสองที่มีปัญหาค่าเสื่อม ลดลงอย่างมาก คงเป็นรถที่มีราคาเฉลี่ยอยู่ที่คันละ 4-5 แสนบาทมากกว่า เพราะลูกค้าคงไม่ซื้อ และหันไปซื้อรถป้ายแดงแทน ซึ่งเราเองไม่ได้รับผลกระทบอะไร” นายโกวิท กล่าว 
ทั้งนี้ บริษัทเน้นปล่อยกู้รถยนต์ขนาดใหญ่ ที่มีวงเงิน 5 แสนบาทขึ้นไป ดอกเบี้ยเริ่มต้นที่ 4% ขณะเดียวกันก็จะขยายมายังตลาดรถซูเปอร์คาร์มือสองมากขึ้น เนื่องจากวงเงินต่อคันสูง ขณะที่ต้นทุนทำตลาดต่อคันเท่ากัน คิดดอกเบี้ยเริ่มที่ 4.55.5% ดาวน์เริ่มต้นที่ 30% ซึ่งลูกค้ากลุ่มนี้มีความเสี่ยงเรื่องหนี้เสียต่ำมาก โดยปัจจุบันมีสัดส่วนรถป้ายแดง 35% และรถมือสอง 65%